text: Eks-kæreste varetægtsfængslet for overfald
  02 december 2012 kl. 09.04
  En 35-årig mand skal sidde varetægtfængslet frem til den 20. december.
  Manden trængte ind i sin gravide ekskærestes bolig i Hedensted, hvor han krænkede hende seksuelt og truede hende på livet.
  Manden nægtede sig i et grundlovsforhør i Retten i Horsens skyldig i sigtelserne om drabsforsøg, vold og ulovlig tvang, men han modsatte sig ikke varetægtsfængslingen frem til den 20. december.
  Lørdag nat blev mandens tidligere kæreste, en 35-årig kvinde, holdt indespærret i et par timer af en jævnaldrende eks-kæreste.
  Kort efter klokken halv to slap kvinden fri og kunne alarmere politiet.
  Den 35-årige kvinde havde fået bundet sine arme og krænket seksuelt på forskellig vis, oplyser Sydøstjyllands Politi.
  